ধরি, আমরা ১০০ পর্যন্ত সব প্রাইম নাম্বার বের করতে চাই। তো প্রথমেই আমরা নিয়মানুযায়ী ২,৩,৫,৭ এর গুণিতকগুলোর ইনডেক্সে ১ রেখে দেই। এরপরের প্রাইম নাম্বার হচ্ছে ১১, যা কিনা ১০০ এর বর্গমূল ১০ এর থেকে বেশি। স্বাভাবিকভাবেই আমরা ১১ এর গুণিতকগুলোর ইনডেক্সে ১ রাখতে যাব। কিন্তু একটু খেয়াল করলেই দেখবে, সেই সংখ্যাগুলোর ইনডেক্সে আগের থেকেই ১ আছে, কারণ আমরা ১১ এর চেয়ে ছোট প্রাইম ২,৩,৫,৭ এর ক্ষেত্রেই এই কাজটি করে রেখেছি। যেহেতু, ১১ * ১১ = ১২১ যা কিনা আমাদের নির্ধারিত সীমার বাইরে, তাই ১২১ কিংবা এর পরের গুণিতকগুলো বাদ দিয়ে আমাদের কোন লাভ নেই।